Penichrolucanus

Penichrolucanus er en slekt av biller som hører til familien hjortebiller (Lucanidae) i gruppen skarabider (Scarabaeoidea). Det er kjent åtte nålevende arter fra Sørøst-Asia, i tillegg en fossil art fra kritt-tiden.

Utseende 
Ganske små (5-7 millimeter), avlange, mørke, noe blanke biller. De er blant de aller minste hjortebillene. Slekten kjennes lett på at føttene (tarsene) er tydelig reduserte og ganske korte. Ellers minner de om små gjødselbiller (Aphodiinae). Hannens kjever er ikke forstørrede, men hodet er noe utvidet mot siden og skovlformet.

Levevis 
I alle fall noen av artene lever i (gamle?) termitt-tuer, der larvene trolig eter dødt organisk materiale.

Utbredelse 
Slekten finnes i Sørøst-Asia, fra Tibet i vest til Salomonøyene i øst.

Systematisk inndeling 
Slekten ble før gjerne regnet til gruppen Figulini i underfamilien Lucaninae. Noen av artene har også vært plassert i familien knokkelbiller (Trogidae).

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien Penichrolucaninae 
 Slekten Penichrolucanus Deyrolle, 1863
 Penichrolucanus copricephalus Deyrolle, 1863 - Malaysia
 Penichrolucanus cryptonychus (Zhang, 1988) - Tibet
 Penichrolucanus elongatus Arrow, 1935 - Malaysia
 Penichrolucanus hirohiro Nagai, 2001 - Sulawesi
 Penichrolucanus leveri Arrow, 1938 - Ny-Guinea og Salomonøyene
 Penichrolucanus martinii Schenk, 2006 - Sabah
 Penichrolucanus nicobaricus Arrow, 1935 - Andamanene og Nikobarene
 Penichrolucanus sumatrensis Arrow, 1935 - Sumatra
 Penichrolucanus kabakovi Nikolajev, 2010 - fossil art fra Nedre kritt, Sibir

Kilder 
 Liste over artene
 Bildegalleri

Eksterne lenker 
 

Hjortebiller
Biller formelt beskrevet i 1863
Dyr formelt beskrevet av Henri Deyrolle
Sørøst-Asias insekter